Nový iOS7 prešiel radikálnou zmenou. Samsung sa pýši novým fotomobilom. V EÚ volania zlacnejú. Pre iPhone je k dispozícii Office. LTE v budúcom roku? Prehľad týždňa
P { margin-bottom: 0.21cm; }A:link Apple iOS 7: Nový vzhľad i funkcie
Apple predstavil na WWDC najnovšiu verziu mobilného operačného systému iOS s číslovkou 7. Najviditeľnejšou zmenou je úplne nový dizajn celého systému. Používanie skeumorfizmu ako dizajnového jazyka je minulosťou.
Systém pôsobí dospelejšie, uhladenejšie a konzistentnejšie ako v prípade predchádzajúcich verzií. iOS 7 je radikálnou zmenou kurzu, ktorá však prináša čerstvý vietor do možno opozeraného a nudného výzoru platformy iOS. Čítajte viac >>>
O2 aj Telekom predĺžia zľavy. Do konca mesiaca
O2 bude naďalej ponúkať webovú zľavu 30 % z faktúr alebo 50 % kreditu navyše pri prvom dobití. Akcie platia v priebehu júna. Na podobné bonusy láka aj konkurencia. Telekom má hneď niekoľko akcií.
Už dávnejšie operátor oznámil, že do konca júna platia webové zľavy k programom Happy a dvojnásobok kreditu pri prvom dobití za prenos čísla na Easy. Orange si dlhodobo zachováva e-shopovú akciu – pri on-line nákupe odpustí jeden pravidelný mesačný poplatok za paušál. Čítajte viac >>>
Samsung Galaxy S4 Zoom: 10x otpické priblížením
Samsung ukázal nový fotomobil Galaxy S4 Zoom, ktorý disponuje fotoaparátom s rozlíšením 16 Mpx, zabudovaným xenónovým bleskom a desaťnásobným optickým priblížením. Vyzdvihnúť musíme jeho 24mm širokouhlý objektív so zabudovanou optickou stabilizáciou obrazu a clonou f/3,1 – f/6,3.
Novinka má 4,3-palcovým displej, dvojjadrový procesor s taktom 1,5 GHz a pamäť RAM s kapacitou 2 GB. Smartfón beží na systéme Android 4.2.2 Jelly Bean s grafickou nadstavbou TouchWiz od výrobcu. Čítajte viac >>>
Microsoft konečne uvoľnil Office pre iPhone
Kancelársky balík Office pre telefóny iPhone sa stal realitou. Podporuje aplikácie Word, Excel aj PowerPoint. Celé uvedenie produktu však má svoj háčik. Podmienkou je, že Office pre iPhone vyžaduje zakúpené predplatné Office 365.
Iná možnosť získania balíka (čiže bez ponuky Office 365) nie je momentálne ponúkaná. Microsoft zároveň nespresnil, kedy potenciálne uvedie verziu mobilného balíka Office, ktorá by bola optimalizovaná pre tablety Apple iPad. Čítajte viac >>>
Google kúpil sociálnu navigáciu Waze
V súboji o bezplatnú turn-by-turn navigáciu Waze nakoniec skutočne zvíťazil Google. Okrem neho však mali o Waze údajne záujem aj spoločnosti Facebook a Apple.
Po akvizícii Waze sa podľa informácií na blogu spoločnosti nič meniť nebude. Vývojový tím Waze zostane v Izraeli a bude zatiaľ fungovať samostatne. Americká firma plánuje niektoré dopravné informácie priniesť do svojich Google máp. Čítajte viac >>>
LTE siete by sme sa mohli dočkať budúci rok
Novú mobilnú sieť štvrtej generácie LTE, ktorá umožňuje napríklad vysokorýchlostné sťahovanie dát, by mohli operátori začať budovať už na počiatku budúceho roka. Telekomunikačný úrad stanovil aj minimálne prenosové rýchlosti - minimálne 1 Mbit/s pri sťahovaní a 256 kbit/s pri odosielaní dát.
Do pozornosti z ďalších článkov
Samsung Galaxy Mega 6.3: Doslova obor
Prvé dojmy Tabletofón Galaxy Mega s gigantickým 6,3-palcovým displejom bude v ponuke minimálne jedného operátora. Má prívetivejšiu cenovku a solídny výkon.
Apple reaguje na Samsung vykupovaním iPhonov
Staršie zariadenia vraj firma Apple ponúkne na rozvíjajúcich sa trhoch. Chystaný iPhone 5S sa môže omeškať.
Paušál za 10 eur: Ktorý sa vám hodí najviac?
Porovnali sme lacné paušály operátorov. Výhodné volania v sieti sú samozrejmosťou. Zostáva voľba medzi mesačným kreditom alebo pevným objemom služieb.
Najčítanejší slovenský IT portál Živé.sk sa venoval aj týmto témam:
- Test Sony Xperia Tablet Z: Štíhly high-end
Veľký štíhly brat výkonného smartfónu Sony Xperia Z s 10,1-palcovým displejom láka na vysoké rozlíšenie, sýte farby a odolné spracovanie.
- PlayStation 4 versus Xbox One: Vojna je na spadnutie
Jedna chce zaujať komplexnou multimediálnou funkcionalitou, druhá kladie akcent na hardcore hráčov. Veľké porovnanie
- Načo pridávať hardvér, budúcnosť televízorov je v oblakoch
Komentár Televízory sa pomaly menia na počítače. Majú stále vyšší výpočtový výkon a mnoho nových funkcií. Je to však dôležité?